Document ID: 32004D0753

RÅDETS AFGØRELSE
af 5. november 2004,
truffet efter fælles overenskomst med den indstillede formand for Kommissionen, om vedtagelse af listen over de øvrige personer, som Rådet foreslår udnævnt til medlemmer af Kommissionen for De Europæiske Fællesskaber, og om ophævelse og erstatning af afgørelse 2004/642/EF, Euratom
(2004/753/EF, Euratom)
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, særlig artikel 213, stk. 1, samt artikel 214, stk. 2, andet afsnit,
under henvisning til traktaten om oprettelse af Det Europæiske Atomenergifællesskab, særlig artikel 126, stk. 1, samt artikel 127, stk. 2, andet afsnit, og
ud fra følgende betragtninger:
(1)
En ny Kommission bestående af en statsborger fra hver medlemsstat skal udnævnes for perioden fra udnævnelsesdatoen til den 31. oktober 2009.
(2)
Rådet indstillede i sin sammensætning af stats- og regeringschefer den 29. juni 2004 José Manuel DURÃO BARROSO som den person, det foreslår udnævnt til formand for Kommissionen (1).
(3)
Europa-Parlamentet har med sin beslutning af 22. juli 2004 godkendt denne indstilling.
(4)
Rådet vedtog ved afgørelse 2004/642/EF, Euratom (2), efter fælles overenskomst med den indstillede formand for Kommissionen, listen over de øvrige personer, som Rådet foreslår udnævnt til medlemmer af Kommissionen.
(5)
Efter fælles overenskomst med den indstillede formand for Kommissionen bør afgørelse 2004/642/EF, Euratom ophæves, inden den deri indeholdte liste forelægges Europa-Parlamentet til godkendelse ved afstemning, og erstattes af denne afgørelse.
(6)
Med ikrafttrædelsen af traktaten om en forfatning for Europa udløber mandatet for det medlem af Kommissionen, der har samme nationalitet som den fremtidige udenrigsminister for Den Europæiske Union, der skal være næstformand i Kommissionen -
TRUFFET FØLGENDE AFGØRELSE:
Artikel 1
Efter fælles overenskomst med José Manuel DURÃO BARROSO, der er indstillet som formand for Kommissionen, indstilles følgende som de personer, Rådet foreslår udnævnt til medlemmer af Kommissionen for De Europæiske Fællesskaber for perioden fra datoen for udnævnelsen af den nye Kommission til den 31. oktober 2009:
Joaquín ALMUNIA AMANN
Jacques BARROT
Joe BORG
Stavros DIMAS
Benita FERRERO-WALDNER
Ján FIGEĽ
Mariann FISCHER BOEL
Franco FRATTINI
Dalia GRYBAUSKAITĖ
Danuta HÜBNER
Siim KALLAS
László KOVÁCS
Neelie KROES
Markos KYPRIANOU
Peter MANDELSON
Charlie McCREEVY
Louis MICHEL
Andris PIEBALGS
Janez POTOČNIK
Viviane REDING
Olli REHN
Vladimír ŠPIDLA
Günter VERHEUGEN
Margot WALLSTRÖM.
Artikel 2
Afgørelse 2004/642/EF, Euratom ophæves hermed.
Artikel 3
Denne afgørelse offentliggøres i Den Europæiske Unions Tidende.
Udfærdiget i Bruxelles, den 5. november 2004.

Labels: 9
15